Odyssevs fulgte Hermes råd, og fikk satt sine menn fri. Sammen med sitt mannskap ble Odyssevs værende på øya i et år mens de festet, spiste og drakk vin. I henhold til Homer foreslo Kirke to alternative reiseruter for å kunne seile tilbake til Ithaka: mot «de vandrende fjell» (en øy som driver) hvor kong Aiolos hersket, eller seile mellom den farlige Skylla og malstrømmen Kharybdis, konvensjonelt oppfattet som Messinastredet. Hun rådet også Odyssevs om å gå til Hades' underverden og ga ham rettledning for dette.